Ազգային ջրային համագործակցություն ՀԿ–ն ստեղծվել է 2005 թ.-ին` որպես Գլոբալ ջրային համագործակցություն միջազգային ցանցի ներկայացուցչություն Հայաստանում: Մինչ այդ` 2002թ.-ին, Հայաստանը Կենտրոնական Ասիայի և Հարավային Կովկասի 9 երկրների հետ միասին անդամագրվել էր Գլոբալ ջրային համագործակցության միջազգային ցանցին` ստեղծելով Կենտրոնական Ասիայի և Կովկասի տարածաշրջանի Գլոբալ ջրային համագործակցություն ցանցը: ԱՋՀ-ի նպատակն է համախմբել ազգային ներուժը, միավորելով պետական գործակալություններին, ջրօգտագործողների միություններին, ջրի կառավարման մասնավոր ծառայությունների գործակալություններին, խորհրդատվական, հասարակական և կրթական կազմակերպություններին, աջակցել Հայաստանում ջրային ռեսուրսների համապարփակ կառավարման սկզբունքների ներդրմանն ու իրականացմանը, պարբերաբար անցկացնել սեմինարներ ջրօգտագործման արդյունավետ ու արդիական մեխանիզմների ներդրման և ոլորտի հրատապ խնդիրների մասին: